### 21.                Forslag til lokalplan nr. 400 - Boligområde ved Navervej i Hinnerup og tillæg nr. 15 til Kommuneplan 2017-29

|  |  |  |
| --- | --- | --- |
| Sagsnr.: 710-2019-17776 | Dok.nr.: [adresse] | ***Åbent*** |

###

|  |  |
| --- | --- |
| Tidl. politisk behandling | PU, 03.09.19, pkt. 35 |
| Forventet sagsgang | PU, ØK, BY, høring, PU, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag tage stilling til ’Forslag til
lokalplan nr. 400 – Boligområde ved Navervej i Hinnerup og tillæg nr. 15 til
Kommuneplan 2017-29’. Planforslagene fremlægges efterfølgende i offentlig
høring.

Formålet med lokalplanen er, at skabe mulighed for et nyt
akitektonisk sammenhængende tæt-lav boligområde med gode fælles opholdsarealer
på [adresse] i Hinnerup. For at muliggøre dette
omfatter lokalplanen herudover ejendommene [adresse] som en bufferzone mellem boligerne på [adresse] og det øvrige
erhvervsområde.

Lokalplanområdet udgør en mindre
del af et eksisterende erhvervsområde ved Navervej i Hinnerup og udgør et areal
på ca. 2,2 hektar. Ejendommen på [adresse] udgør et areal på 4.665 m². Hele
lokalplanområdet er privatejet.

Lokalplanområdet ligger i den
nordvestlige ende af erhvervsområdet ved Navervej, i umiddelbar nærhed af
boligområdet ved [adresse] og i forlængelse boligområdet Rønvangen. Lokalplanen
skaber de planmæssige rammer for udvikling af et nyt tæt-lav boligområde med 14
boliger i to etager på [adresse] 1.

Lokalplanen giver mulighed for, at
der kan etableres et boligetageareal på ca. 1.750 m² på [adresse] 1. Herudover
kan der etableres en carport og et skur pr. bolig. Boligprojektet indeholder to
typer boliger. Boligtype A på 112/116 m² og boligtype B på 126/130 m². Centralt
i bebyggelsen udlægges der et fælles opholdsareal.

Lokalplanområdet er i sin helhed
omfattet af rammeområderne 2.ER.2 i Kommuneplan 2017-29, og der er derfor
udarbejdet et kommuneplantillæg til Kommuneplan 2017-29, som muliggør
boligbebyggelse på [adresse] 1.

**VURDERING**

I Kommuneplan 2017-29 er området
ved Navervej i Hinnerup beskrevet som et erhvervsområde, hvor Byrådet i den
kommende planperiode vil undersøge muligheden for fremtidig byomdannelse.

I første omgang foreslås en
delvis omdannelse af den vestlige ende af Navervej fra blandet bolig- og
erhvervsområde til anden anvendelse. Den aktuelle lokalplan er i
overensstemmelse med de i Kommuneplan 2017-29 beskrevne mål.

Der er
i lokalplanarbejdet i særlig grad lagt vægt på:

·
Arkitektonisk sammenhæng i
boligbebyggelsen

·
Samspillet mellem bebyggelsen og de
rekreative arealer

·
Samspillet med parcelhusområdet
Rønvangen

·
Parkerings- og adgangsforhold

·
Interne stiforbindelser og stiforbindelser til de omkringliggende
områder

·
Forebyggelse af miljøkonflikter mellem
boligerne og erhvervene i området samt de omkringliggende veje mv.

·
Reservation af arealer til en letbane/busbane langs Ådalsvej.

I forbindelse med igangsætning af
lokalplanlægning for Navervej 1 ønskede Planudvalget, at projektet på en række
punkter blev bearbejdet yderligere. Det drejede sig om bebyggelsens tæthed,
fælles opholdsarealer, støjafskærmning og sikring af areal til et letbanetracé
langs Ådalsvej.

I den aktuelle lokalplan er der taget
højde for de ovennævnte punkter. Antallet af boliger er reduceret fra 18 til 14
boliger, hvilket har skabt mere rum omkring boligerne og givet plads til et
centralt beliggende fælles opholdsareal, der knytter sig til et eksisterende
stiforløb langs boligområdet Rønvangen. Bebyggelsen er trukket tilbage i
forhold til [adresse], så der sikres areal til et letbanetracé og der etableres
støjværn ud mod [adresse] og en del af Navervej. Boligbebyggelsen
ligger i forlængelse af boligområdet ved Rønvangen og fremstår således som en
naturlig fortsættelse af et allerede eksisterende boligområde.

I henhold til afsnittet ’Fælles rammer’ i Kommuneplan
2017-29 må ingen grunde til række- og kædehusbebyggelse og lignende udstykkes
med et grundareal mindre end 250 m² inklusiv eventuel andel i fællesarealer for
den pågældende bebyggelse. I det aktuelle projekt tillades en mindste
grundstørrelse på 120 m², da det vurderes, at der udlægges gode fælles
opholdsarealer centralt i bebyggelsen.

Ejeren har fravalgt at indgå aftale om forbud mod brug af
pesticider og andre miljøfremmede stoffer inden for lokalplanområdet. Ejeren
har i stedet valgt, at der indskrives en maksimal befæstelsesgrad for området i
lokalplanen. Dette gøres for at begrænse omfanget af de arealer, hvor der
typisk benyttes pesticider, sikre mest muligt grønt areal til nedsivning af
regnvand til gavn for grundvandsmagasinet og af hensyn til kapaciteten i
regnvandsnettet.

**ØKONOMI**

Lokalplanen omfatter alene private
udstykninger, hvorfor den ikke medfører egentlige udgifter for [adresse]
Kommune.

Lokalplanområdet ligger i byzone og forbliver i byzone ved
endelig vedtagelse af lokalplanen.

**INDDRAGELSE**

Borgerinddragelse og kommunikation om lokalplanforslaget
sker efter reglerne i planloven. Det er et selvstændigt mål med planloven, at
offentligheden i videst muligt omfang inddrages i planlægningsarbejdet.

Lokalplanforslaget skal efter godkendelse offentliggøres ved
annoncering på kommunens hjemmeside med en høringsfrist, som Teknik og Miljø anbefaler
fastlagt til otte uger.

**INDSTILLING**

Direktøren for Teknik og Miljø indstiller til Byrådet:

1.   At ’Forslag til lokalplan nr. 400 – Boligområde ved Navervej
i Hinnerup og tillæg nr. 15 til Kommuneplan 2017-29’ godkendes og fremlægges i
offentlig høring i otte uger.

**BESLUTNING**

***Planudvalget, 14. januar 2020:***

Fraværende:Ingen

Indstilles godkendt.

***Økonomiudvalget, 21. januar 2020:***

Fraværende:Ingen

Indstilles godkendt.

**Bilag**

|  |  |
| --- | --- |
| 710-2019-251685 | Forslag til lokalplan nr. 400 Boligområde ved Navervej i Hinnerup og tillæg nr. 15 til Kommuneplan 2017-29 |